**Cronologia de les negociacions del pressupost**

9 de novembre Equip de govern envia per email la proposta de pressupost als grups de l’oposició

14 de novembre Reunió PSC-Junts per parlar del pressupost: PSC planteja que falten documents (Plantilla) i que la manera de presentar la informació (un llistat en Excel de totes les partides) no és pràctica per treballar i analitzar les dades: demanem un document per orgàniques.

21 de novembre Equip de govern envia per email nova proposta de pressupost als grups de l’oposició

29 de novembre PSC envia per email a l’equip de govern un document amb comentaris i dubtes sobre el pressupost (document adjunt)

4 de desembre Reunió de tots els grups per parlar del pressupost: PSC planteja els comentaris i dubtes del document anterior, que no han tingut resposta i demana que la resposta sigui per escrit per tal de poder valorar-la.

11 de desembre Reunió de tots els grups per parlar del pressupost: PSC torna a plantejar els comentaris i dubtes, que no han tingut resposta

15 de desembre Equip de govern envia per email nova proposta de pressupost i planificació d’inversions al grups de l’oposició, donant resposta per escrit als dubtes i comentaris plantejats pel PSC.

24 de desembre Equip de govern envia per email la Plantilla als grups de l’oposició

3 de gener Reunió de tots els grups per parlar del pressupost

3 de gener PSC envia a l’equip de govern i als grups de l’oposició les esmenes al pressupost: un document Word i l’Excel del pressupost modificat (document adjunt)

10 de gener Reunió PSC-Junts per parlar del pressupost: PSC exposa les esmenes enviades per escrit i pregunta si altres grups han presentat propostes. Junts diu que tenen propostes d’Ara.

11 de gener Equip de govern envia per email nova proposta de pressupost amb la incorporació de les esmenes de PSC i Ara acceptades pel govern, als grups de l’oposició

16 de gener PSC elabora un document intern sobre la darrera proposta de pressupost, analitzant les esmenes acceptades i rebutjades (document adjunt)

17 de gener Equip de govern envia per email nova proposta de pressupost als grups de l’oposició

18 de gener Equip de govern envia per email nova proposta de pressupost als grups de l’oposició

18 de gener Reunió de tots els grups per parlar del pressupost: l’equip de govern explica les esmenes de PSC i Ara que han acceptat incorporar al pressupost. No pregunten als grups quin serà el seu posicionament si el pressupost es passa per ple.

24 de gener Comissió informativa del Ple Ordinari del 30 de gener, on es va parlar del pressupost. PSC pregunta al govern si tenen prou suports per aprovar-lo, perquè a la reunió del dia 18 de gener no ho van preguntar. PSC planteja que té una proposta per aprovar el pressupost i donar estabilitat durant l’any 2024, i es compromet a enviar el document a tots els grups.

24 de gener PSC envia per email a l’equip de govern i als grups de l’oposició el document “Proposta d’acord per l’aprovació del pressupost ordinari de 2024” (document adjunt)

29 de gener Reunió PSC-Junts per parlar del pressupost: Junts presenta un document per ampliar l’acord d’estabilitat a tot el mandat. PSC planteja que es tracta d’un document que no es pot pactar en menys de 48 hores abans del Ple del mes de gener i proposa que el pressupost s’ajorni al ple extraordinari anunciat pel mes de febrer. Les negociacions queden encallades.

**Comentaris:**

* El PSC és l’únic grup que des del primer moment ha presentat les seves propostes per escrit i ha demanat respostes per escrit per part de l’equip de govern.
* El primer document de dubtes i comentaris del dia 29 de novembre no va tenir resposta escrita fins el 15 de desembre, després de reiterar la petició en dos reunions.
* Les esmenes del PSC presentades el dia 3 de gener no tenen resposta raonada i justificada fins la reunió del 18 de gener.
* Els grups de l’oposició no hem vist tota la documentació del pressupost (partides definitives, plantilla, bases d’execució, etc.) fins la convocatòria de la comissió informativa de ple el 22 de gener.
* L’equip de govern va incorporar el pressupost a l’ordre del dia del Ple ordinari de gener sense saber si comptava amb prou suports per aprovar-lo. En cap moment va fer un sondeig sobre la intenció de vot dels grups de l’oposició.